

**บทพิจารณาความผิด และพิจารณาโทษของผู้เรียนที่กระทำความผิด**

**หรือขอย้ายสถานประกอบการในระหว่างออกฝึกอาชีพ**

**-------------------------------------------**

**๑. กรณีผู้เรียนกระทำความผิด ที่ต้องพิจารณาโทษให้ระงับการฝึกอาชีพในสถานประกอบการ**

 เมื่อผู้เรียนกระทำความผิดในภาคเรียนที่ออกฝึกอาชีพในสถานประกอบการ ทำให้ถูกส่งตัวกลับ หรือเป็นเหตุให้วิทยาลัยต้องขอรับผู้เรียนกลับจากสถานประกอบการ งานทวิภาคีจะตั้งคณะ กรรมการสอบสวนเพื่อหาข้อเท็จจริงของสาเหตุที่ถูกส่งตัวกลับหรือวิทยาลัยขอรับตัวกลับ ประกอบด้วย ครูนิเทศ ครูที่ปรึกษา หัวหน้าแผนกวิชา หัวหน้างานทวิภาคี และรองผู้อำนวยการฝ่ายวิชาการ และระงับการฝึกอาชีพในสถานประกอบการของผู้เรียนชั่วคราวเป็นเวลา ๑ สัปดาห์ เมื่อคณะกรรมการพิจารณาโทษแล้ว ผู้เรียนมีความผิดจริง เนื่องจากเหตุต่อไปนี้

๑.๑ ผู้เรียนไม่ปฏิบัติตามสัญญาการฝึกอาชีพในสถานประกอบการ ให้ระงับการฝึกอาชีพใน สถานประกอบการเป็นระยะเวลาอย่างน้อย ๑ ภาคเรียน

๑.๒ ไม่ปฏิบัติตามกฎระเบียบของสถานประกอบการและสถานศึกษา ให้ระงับการฝึกอาชีพ ในสถานประกอบการเป็นระยะเวลาอย่างน้อย ๑ ภาคเรียน

๑.๓ กระทำความผิดร้ายแรง ได้แก่ ความผิดด้านชู้สาว ลักขโมยทรัพย์สิน ก่อการทะเลาะ วิวาท และความผิดเกี่ยวกับสารเสพติด ทั้งในสถานประกอบการและสถานศึกษาให้ระงับการฝึกอาชีพในสถาน ประกอบการตลอดหลักสูตร

๑.๔ ไม่ปฏิบัติงานด้วยความเต็มใจ เต็มความสามารถ ตามคำสั่ง ขาดความเสียสละ ไม่เคารพเชื่อฟังครูหรือผู้ควบคุมการฝึกอาชีพ ให้ระงับการฝึกอาชีพในสถานประกอบการเป็นระยะเวลา ๑ ภาคเรียน

๑.๕. สร้างความเสียหายให้กับสถานศึกษา และสถานประกอบการให้ระงับการฝึกอาชีพในสถาน ประกอบการเป็นระยะเวลา ๑ ภาคเรียน

๑. ๖สร้างความแตกแยกในหมู่คณะในสถานประกอบการหรือสถานศึกษา ให้ระงับการฝึกอาชีพใน สถานประกอบการเป็นระยะเวลา ๑ ภาคเรียน

๑.๗. มีปัญหาเรื่องสุขภาพ หรือเกิดอุบัติเหตุร้ายแรงต้องใช้ระยะเวลาในการรักษาเป็นเวลานาน ให้ระงับการฝึกอาชีพในสถานประกอบการเป็นระยะเวลา ๑ ภาคเรียน หรือจนกว่าจะได้รับการรักษา จนสามารถออก ฝึกอาชีพได้

**๒. กรณีผู้เรียนกระทำความผิด แต่ต้องการย้ายสถานที่ฝึกอาชีพในระหว่างภาคเรียน**

 เมื่อผู้เรียนได้กระทำความผิด แต่ต้องการย้ายสถานที่ฝึกอาชีพในระหว่างภาคเรียน ให้ผู้เรียน ปฏิบัติ ดังนี้

 ๑. ผู้เรียนยื่นคำร้องขอย้ายสถานประกอบการที่ฝึกอาชีพ และรอฟังผลการพิจารณาจาก คณะกรรมการสอบสวน ระหว่างนี้ให้ผู้เรียนฝึกอาชีพในสถานประกอบการเดิมไปก่อน

๒. งานทวิภาคีจะตั้งคณะกรรมการสอบสวนเพื่อหาข้อเท็จจริงของสาเหตุที่ต้องการย้ายสถานประกอบการที่ฝึกอาชีพ ประกอบด้วยครูนิเทศ ครูที่ปรึกษา หัวหน้าแผนกวิชา หัวหน้างานทวิภาคี และรองผู้อำนวยการฝ่ายวิชาการ

๓. คณะกรรมการพิจารณาโทษแล้ว พบว่า

๓.๑ ผู้เรียนมีความจำเป็นจริง และมีเหตุอันสมควร ตามที่ผู้เรียนขอย้ายสถานประกอบการที่ฝึกอาชีพ งานทวิภาคีจะดำเนินการตามที่ผู้เรียนยื่นประสงค์ทันที

 ๓.๒ ผู้เรียนมีความจำเป็นจริง แต่ไม่มีเหตุอันสมควรที่จะย้ายสถานประกอบการที่ ฝึกอาชีพทันที ตามที่ผู้เรียนยื่นคำร้องขอย้ายสถานประกอบการที่ฝึกอาชีพ งานระบบทวิภาคีจะ ไม่อนุญาตให้ดำเนินการตามที่ผู้เรียนยื่นความประสงค์ทันที แต่ชะลอการย้ายสถานประกอบการที่ฝึกอาชีพไว้ ๑ ภาคเรียน และอนุญาตย้ายสถานประกอบการที่ฝึกอาชีพในภาคเรียนต่อไป

๓.๓ ผู้เรียนไม่มีความจำเป็นจริงและไม่มีเหตุอันสมควรที่จะย้ายสถานประกอบการที่ ฝึก

อาชีพทันที ตามที่ผู้เรียนยื่นคำร้องขอย้ายสถานประกอบการทีฝึกอาชีพ งานระบบทวิภาคีจะไม่อนุญาตให้ดำเนินการตามที่ผู้เรียนยื่นความประสงค์

 ลงชื่อ.....................................................

 **(นางพรรทิพา เจริญวงศ์)**

**ผู้อำนวยการวิทยาลัยเทคโนโลยีชนะพลขันธ์ นครราชสีมา**